Държавен вестник, бр. 44, 2022 г., стр. 49

БРОЙ  44	
Д Ъ Р Ж А В Е Н  В Е С Т Н И К 	
СТР.  49  
83 
 
13.5.3. Най-малко един радар следва да бъде оборудван с уреди за изчертаване, които да са най-малко 
толкова ефективни, колкото отражателния планшет. 
 
13.5.4. Следва да се осигурят подходящи средства за комуникация между радарния наблюдател и прекия 
отговорник  за плавателния съд. 
 
13.5.5. Всяка радарна станция следва да бъде подходяща за предвидената скорост на плавателния съд, 
характеристиките на движение и често срещаните условия на околната среда. 
 
13.5.6. Всяка радарна станция следва да бъде монтирана така, че да бъде възможно най-разтоварена от 
вибрации. 
13.6 Електронни системи за позициониране 
. Когато зоната на експлоатация на високоскоростен плавателен съд е покрита от надеждна електронна 
система за определяне на местоположението, плавателният съд следва да бъде снабден със средства 
за определяне на местоположението му чрез използване на такава система. 
13.7 Индикатор за скоростта на извършване на поворот и 
индикатор за ъгъла на руля 
13.7.1. Трябва да се предостави индикатор за скоростта на извършване на поворот, освен ако 
Администрацията не определи друго. Трябва да се осигурят средства, които да предупреждават 
оператора, ако се достигне максимална скорост на завиване по време на диктуване. 
 
13.7.2. Плавателният съд трябва да бъде снабден с индикатор, показващ ъгъла на руля. В плавателни 
съдове без рул индикаторът трябва да показва посоката на кормилната тяга. 
 
13.8 Други навигационни средства 
13.8.1. Информацията, предоставяна от навигационните системи, следва да бъде показана така, че 
вероятността от неправилно отчитане да бъде сведена до минимум и да може да дава показания с 
оптимална точност. 
 
13.9 Обзорен прожектор 
13.9.1. Плавателният съд трябва да бъде оборудван с поне един подходящ обзорен прожектор, който 
трябва да може да се контролира от работното място. 
 
13.9.2. Една преносима сигнална лампа, която може да работи независимо от основното електрическо 
захранване на плавателния съд, следва да бъде осигурена и поддържана готова за използване по всяко 
време в работното отделение. 
 
13.10 Оборудване за нощно виждане 
13.10.1. Когато експлоатационните условия налагат осигуряването на оборудване за подобряване на 
виждането през нощта, такова оборудване следва да бъде монтирано. 
 
13.11 Индикатори за кормилната и  силовата уредба 
13.11.1. Кормилната уредба се проектира така, че плавателният съд да се завърта в посоката, зададена 
чрез щурвала, руля, джойстика или лоста за управление. 
 
13.11.2. Плавателните съдове следва да бъдат снабдени с индикатори, показващи режима на работа на 
силовата уредба(и). 
 
13.11.3. Плавателните съдове с аварийни рулеви пунктове се оборудват с устройства за подаване на 
визуални данни от компаса към аварийните рулеви пунктове. 
 
13.12 Автоматично управление по курс (автопилот) 
13.12.1. Когато е възможно, плавателният съд следва да бъде оборудван с автопилот. 
84 
13.12.2. Съоръженията за сигнализация, предписани в точки 3.1 и 3.2 от Препоръката относно 
стандартите за работа на автопилотите, приета от Организацията с резолюция А.342(IX), могат да бъдат 
пропуснати. 
13.12.3. Следва да се осигури ръчно преминаване от автоматичен към режим на ръчно управление. 
13.13 Устройства за записване на данни за движението на 
кораба (VDR) 
13.13.1. За да се подпомогне разследването на произшествия, пътническите плавателни съдове следва 
да бъдат оборудвани с устройство за записване на данните от движението им(VDR), както следва: 
.1. ро-ро пътнически плавателни съдове, не по-късно от първия преглед след 1 януари 2003 г.; и 
.2. Пътнически плавателни съдове, различни от ро-ро пътнически плавателни съдове, не по-късно от 1 януари 2004 г. 
13.13.2. Администрацията може да освободи пътнически плавателен съд, различен от ро-ро пътнически 
плавателен съд, от оборудване с VDR, когато е доказано, че взаимодействието на VDR със 
съществуващото оборудване на плавателния съд е необосновано и непрактично. 
13.13.3. Системата за записване на данните от движението (VDR), включително всички датчици, следва 
да бъде подложена на годишно изпитване на показателите. Изпитването следва да се проведе от 
одобрено съоръжение за изпитване или обслужване, за да се провери точността, продължителността и 
възстановяването на записаните данни. Освен това се провеждат изпитвания и проверки, за да се 
определи годността за експлоатация на всички защитни заграждения и устройства за откриване на 
местоположението.  Копие от свидетелството за съответствие, издаден от съоръжението за изпитване, в 
който се посочват датата на съответствие и приложимите стандарти за  ефективност, се съхранява на 
борда на плавателния съд. 
13.14 Морски карти и публикации в областта на 
корабоплаването 
13.14.1. Плавателните съдове се оборудват с морски карти и публикации в областта на корабоплаването 
за планиране и представяне на маршрута на кораба за планираното пътуване, както и за изчертаване и 
наблюдение на позициите по време на пътуването.  Електронна карта и информационна система (ECDIS) 
може да бъде приета като отговаряща на изискванията за осигуреност с карти по настоящия параграф. 
13.14.2. Всички плавателни съдове, включително съществуващите, следва да бъдат оборудвани с ECDIS 
не по-късно от 1 юли 2010 г. 
13.14.3. Осигуряват се дублиращи системи, за да се отговори на функционалните изисквания на 13.14.1, 
ако тази функция се изпълнява частично или изцяло с електронни средства. 
13.15 Система за автоматична идентификация (AIS) 
13.15.1. Плавателният съд следва да бъде снабден със система за автоматична идентификация (AIS), 
както следва: 
.1. за пътнически плавателни съдове - не по-късно от 1 юли 2003 г.; 
.2. при товарни плавателни съдове с брутен тонаж равен или надвишаващ 3,000 тона, не по-късно от 1 
юли 2006 г.; и 
.3. при товарни плавателни съдове с тонаж, по-малък от 3,000 бруто тона, не по-късно от 1 юли 2007 г. 
13.15.2. AIS трябва да: 
.1.предоставя автоматично на подходящо оборудваните брегови станции, други плавателни съдове и 
въздухоплавателни 
средства 
информация, 
включително 
относно 
идентичността, 
вида, 
местоположението, курса, скоростта, плавателно състояние и друга информация, свързана с 
безопасността; 
.2. получава автоматично такава информация от плавателни съдове със сходно оборудване; 
.3.наблюдава и следи плавателни съдове; и 
.4. обменя данни с брегови съоръжения.